Ro‘zadorning uyqusida tishi qonasa va uning ma’lum bir qismi ichga ketib qolsa, ro‘zasi buziladimi?

“Islom.uz” saytining navbatdagi foydalanuvchilaridan biri uyquda tish qonasa va uning ma’lum bir qismi ichga ketib qolsa, ro‘za buzilish-buzilmasligi bilan qiziqdi.

“Qattiq charchash tufayli uxlab qolganimda tishim qonab, qonning ma’lum qismi ichimga ketib qoladi. Qattiq uyquda bo‘lganim uchun buni sezmayman. Uyg‘ongach, tomog‘im va og‘zimni suv bilan chayib tashlayman. Ushbu holatda ro‘zam buzilmaydimi?”, — murojaat qildi foydalanuvchi.
“Tishlari orasidan qon chiqib, halqumiga kirsa va halqumdan ichkariga o‘tib ketmasa, ro‘za ochilmaydi. Agar halqumdan ichkariga ketsa, qoni tupukdan ko‘proq (yo barobar) bo‘lsa yoki ta’mini sezsa, ro‘za ochiladi. Tupukdan oz bo‘lsa, ro‘za ochilmaydi”, — deb javob qaytardi sayt ma’muriyati.
Mavzuga oid: